  Майя Бывальцева Удмуртиысь печатья но калыке ивортодэт вӧлмытонъя агентствоен но «Кенеш» журналэн радъям «2017-тӥ арын удмурт кылын тужгес кужмоез чеберлыко литература уж» вожвылъяськонлы йылпумъянъёсъя, вормисе потӥзы 10 гожъясьёс. Ивортодэтъя «Удмуртия» агентстволы со сярысь вераз «Кенеш» журналлэн валтӥсь редакторез Ольга Бородина. Тодэ вайытом, ужъёсты кутон 15-тӥ тулыспалэ кутскиз но 15-тӥ шуркынмонозь кыстӥськиз. Оглом 100 пала ужъёс вуизы. Жюри вань ужъёсты лыдӟиз, эскериз. Быръемын 10 ужъёс. Бадӟым прозаын вормисьёс кык мурт луизы, пичи прозаын (веросъёсын) — одӥг мурт, нылпиослы прозаын — кык мурт, кылбуръёсъя — кык мурт, драматургия — кык мурт но критика но литература тодос ужъёсъя — одӥг мурт Ольга БородинаВормисьёслэсь нимъёссэс толшоре шараялозы, соку соосты сӥё-дано пусъён ужрад ортчоз. Ольга Бородиналэн верамезъя, ваньмыз сямен тодмо нимъёс, плазы егитъёс но вань. Толшоре «Кенеш» журналысь нырысетӥоссэ куинь ужъёсты лыдӟыны луоз. Выль арлэн нырысетӥ номераз поттозы бадӟым прозаез, нылпиослы гожтэм ужез но кылбуръёсын сузьетэз. Ар ӵоже мукетъёсыныз но ужъёсын тодматскыны луоз. Ольга Бордоиналэн верамезъя, мылкыдзы вань, та вожвылъяськон арлы быдэ мед луоз вал шуыса, но кыӵе ке пумкылъянъёс али кутымтэ на. Тодэ вайытом, вожвылъяськонэ вань мылкыд карисьёс пыриськыны быгатӥзы, арлыдзы но улон интызы лыдэ уг басьтӥськы. Устооссэ произведениосты куать ӧръёсъя бырйизы. Вормисьёс грамотаос но коньдонкузьым басьтозы. Тегъёс: Ижкар Литература Удмуртия удмурткыл гожъясьёс  